ai4bharat/Pralekha huggingface dataset:
రక్షణ మంత్రిత్వ శాఖ
పుణెలోని 'ఆర్మీ స్పోర్ట్స్ ఇనిస్టిట్యూట్'లో సర్వీస్ ఒలింపియన్లను సత్కరించనున్న రక్షణ మంత్రి శ్రీ రాజ్నాథ్ సింగ్
ముఖ్యాంశాలు:బంగారు పతక విజేత, సుబేదార్ నీరజ్ చోప్రా సహా టోక్యో ఒలింపిక్స్లో భారతదేశానికి ప్రాతినిధ్యం వహించిన ఇతర రక్షణ దళాల సిబ్బంది హాజరయ్యే అవకాశంఏఎస్ఐ, రక్షణ దళాల వర్ధమాన క్రీడాకారులతో సంభాషించనున్న రక్షణ మంత్రిదక్షిణ సైనిక స్థావరం ప్రధాన కార్యాలయాన్ని సందర్శించనున్న శ్రీ రాజ్నాథ్ సింగ్రక్షణ మంత్రితోపాటు కార్యక్రమంలో పాల్గొననున్న సైన్యాధిపతి, దక్షిణ సైనిక కమాండర్
పుణెలోని 'ఆర్మీ స్పోర్ట్స్ ఇనిస్టిట్యూట్'  సర్వీస్ ఒలింపియన్లను రక్షణ శాఖ మంత్రి శ్రీ రాజ్నాథ్ సింగ్ ఈ నెల 23న సత్కరించనున్నారు. టోక్యో ఒలింపిక్స్లో జావెలిన్ త్రోలో బంగారు పతకం సాధించిన సుబేదార్ నీజర్ చోప్రా సహా భారత్కు ప్రాతినిధ్యం వహించిన సాయుధ దళాల సిబ్బంది ఈ కార్యక్రమంలో పాల్గొనే అవకాశం ఉంది. ఏఎస్ఐ, సాయుధ దళాల వర్ధమాన క్రీడాకారులతో ఈ కార్యక్రమంలో రక్షణ మంత్రి సంభాషిస్తారు. తర్వాత, దక్షిణ సైనిక స్థావరం ప్రధాన కార్యాలయాన్ని సందర్శిస్తారు. రక్షణ మంత్రి వెంట సైన్యాధిపతి జనరల్ ఎం.ఎం.నరవణె, దక్షిణ సైనిక స్థావరం జనరల్ ఆఫీసర్ కమాండింగ్-ఇన్-చీఫ్ లెఫ్టినెంట్ జనరల్ జె.ఎస్.నాయిన్ ఉంటారు.
భారత క్రీడల చరిత్రలో తమ పేర్లను సువర్ణాక్షరాలతో రాసిన మేజర్ ధ్యాన్చంద్ నుంచి సుబేదార్ నీరజ్ చోప్రా వరకు భారతీయ క్రీడలకు సైన్యం ఎప్పుడూ వెన్నెముకగా నిలిచింది. ఒలింపిక్స్ సహా అంతర్జాతీయ పోటీల్లో పతకాలు సాధించేందుకు క్రీడల స్థాయిని పెంచడానికి, భారత సైన్యంలో 'మిషన్ ఒలింపిక్స్' కార్యక్రమాన్ని 'కీలక బాధ్యతాయుత అంశం'గా 2001లో ప్రారంభించారు.
పుణెలోని ఏఎస్ఐ భారత సైన్యానికి చెందిన ప్రత్యేక, ప్రపంచ స్థాయి క్రీడాసంస్థ. ఇక్కడి నుంచి 34 మంది ఒలింపియన్లు, 22 మంది కామన్వెల్త్ క్రీడల పతక విజేతలు, 21 మంది ఆసియా క్రీడల పతక విజేతలు, ఆరుగురు యూత్ గేమ్స్ పతక విజేతలు, 13 అర్జున అవార్డు గ్రహీతలు రూపొందారు. ఈ విజయాలకు ఆయా క్రీడాకారుల అంకితభావంతో పాటు, ఏఎస్ఐ సహాయక సిబ్బంది కృషి కూడా కారణంగా నిలుస్తోంది.
సైద్ధాంతిక పద్ధతిలో నైపుణ్యం గుర్తింపు, క్రమబద్ధమైన, ప్రపంచ స్థాయి శిక్షణ, క్రీడా శాస్త్ర మద్దతు, సాయుధ దళాల సహకారంతో అంతర్జాతీయంగా వెలుగులోకి తేవడం, మంచి మౌలిక వసతులు కల్పించడం, జాతీయ క్రీడల సమాఖ్య, జాతీయ & అంతర్జాతీయ స్థాయుల్లోని ఇతర క్రీడా సంస్థల ద్వారా అంతర్జాతీయ పోటీలకు సర్వీస్ క్రీడాకారులను సిద్ధం చేయడానికి ఒక ప్రధాన క్రీడా శిక్షణ సంస్థగా పుణెలోని ఏఎస్ఐ అభివృద్ధి చెందింది.
రాష్ట్రపతి సచివాలయం
భారత రాష్ట్రపతికి తమ అధికార పత్రాలను అందజేసిన ఐదు దేశాల రాయబారులు
రాష్ట్రపతి భవన్లో బుధవారం  జరిగిన ఒక వేడుకలో చాద్, బురుండీ, ఫిన్ల్యాండ్, అంగోలా, ఇథియోపియా రాయబారుల యోగ్యత, అధికార పత్రాలను భారత రాష్ట్రపతి శ్రీమతి ద్రౌపది ముర్ము ఆమోదించారు.
తమ అధికార/ యోగ్యతపత్రాలను అందచేసినవారిలో ః
1. శ్రీమతి దిల్లా లూసియెన్నె, రిపబ్లిక్ ఆఫ్ చాద్ రాయబారి
2. బ్రిగేడియర్ జనరల్ అలాయ్స్ బిజిందవ్యి రిపపబ్లిక్ ఆఫ్ బురుండి రాయబారి
3. శ్రీ కిమ్మోలహదేవిర్తా, ఫిన్లాండ్ రిపబ్లిక్ రాయబారి
4. శ్రీ క్లెమెంటే పెద్రో ఫ్రాన్సొస్కో కామెన్హా, అంగోలా రిపబ్లిక్ రాయబారి
5. శ్రీ దెమెకె అత్నఫు అంబ్యూలో, ఫెడరల్ డమొక్రటిక్ రిపబ్లిక్ ఆఫ్ ఇథియోపియా
పర్యావరణం, అడవులు, మరియు వాతావరణ మార్పు మంత్రిత్వ శాఖ
తాబేళ్ల పరిరక్షణ కోసం భారతదేశం అమలు చేస్తున్న ప్రయత్నాలను ప్రశంసించిన పనామాలో జరుగుతున్న ప్రపంచ వన్యప్రాణి సదస్సు కాప్ 19 సమావేశం
ముఖ్య అంశాలు:మంచినీటి తాబేలు బటగూర్ కచుగాను ప్రవేశపెట్టడానికి భారతదేశం ప్రతిపాదించిన తీర్మానానికి ప్రతిపాదన విస్తృత మద్దతునువన్యప్రాణుల నేరాలను అరికట్టేందుకు ఆపరేషన్ టర్ట్షీల్డ్ ద్వారా భారత్ చేస్తున్న కృషి ని ప్రశంసించిన సదస్సు
తాబేళ్ల పరిరక్షణ కోసం భారతదేశం అమలు చేస్తున్న ప్రయత్నాలను పనామాలో అంతరించిపోతున్న వన్య ప్రాణులు, జాతుల ఆధారిత ప్రపంచ వాణిజ్య సదస్సు  కాప్ 19 సమావేశం ప్రశంసించింది. 2022 నవంబర్ 14న ప్రారంభమైన సదస్సు 25 వరకు జరుగుతుంది.
మంచినీటి తాబేలు బటగూర్ కచుగాను జాబితాలో చేర్చాలని భారతదేశం ప్రతిపాదించిన తీర్మానానికి సదస్సులో విస్తృత మద్దతు లభించింది. తీర్మానాన్ని స్వాగతించిన సభ్య దేశాలు, ప్రవేశ పెట్టిన తీర్మానాన్ని సమర్ధించాయి.
కొండ తాబేళ్లు మరియు మంచినీటి తాబేళ్ల పరిరక్షణకు భారతదేశం అమలు చేస్తున్న చర్యలను సమావేశం ప్రశంసించింది. దేశంలో వన్యప్రాణుల నేరాలు మరియు తాబేళ్ల అక్రమ వ్యాపారాన్ని నిరోధించడానికి చేస్తున్న కృషిని సమావేశం ప్రశంసించింది.
కొండ తాబేళ్లు, మంచినీటి తాబేళ్ల పరిస్థితిపై CITES సచివాలయం రూపొందించి ప్రవేశపెట్టిన తీర్మానంలో భారతదేశంలో అమలు జరుగుతున్న కార్యక్రమాలను ప్రస్తావించారు. వన్యప్రాణుల నేరాలను అరికట్టేందుకు వైల్డ్ లైఫ్ క్రైమ్ కంట్రోల్ బ్యూరో అమలు చేస్తున్న ఆపరేషన్ టర్ట్షీల్డ్ లాంటి కార్యక్రమాలను ప్రస్తావించారు. టర్ట్షీల్డ్ కార్యక్రమం వల్ల మంచినీటి తాబేళ్లను వేటాడుతున్న నేరస్తులు, అక్రమ రవాణాకు పాల్పడుతున్న నేరస్థులను అరెస్ట్ చేస్తున్నారని , ఇటీవల కాలంలో దేశం వివిధ ప్రాంతాల్లో అక్రమంగా రవాణా అవుతున్న తాబేళ్లను స్వాధీనం చేసుకోవడం జరిగిందని నివేదికలో పేర్కొన్నారు.
కొండ తాబేళ్లు మరియు మంచినీటి తాబేళ్ల పరిరక్షణకు తమ దేశం కట్టుబడి ఉందని సమావేశంలో భారతదేశ ప్రతినిధులు స్పష్టం చేశారు. కొండ తాబేళ్లు మరియు మంచినీటి తాబేళ్ల జాతుల్లో అనేక జాతులు అంతరించిపోతున్నాయి అని భారతదేశం వివరించింది. అంతరించిపోయిన , అంతరించిపోతున్న, దుర్బలమైన లేదా ముప్పు పొంచి ఉన్న అనేక జాతుల కొండ తాబేళ్లు మరియు మంచి నీటి తాబేళ్లు ఇప్పటికే వన్యప్రాణుల రక్షణ చట్టం 1972 పరిధిలోకి భారతదేశం తీసుకు వచ్చింది. వీటి పరిరక్షణకు భారతదేశం అత్యధిక ప్రాధాన్యత ఇస్తోంది. CITES అనుబంధం II లో కొండ తాబేళ్లు మరియు మంచినీటి తాబేళ్ల చేర్చాలని భారతదేశం ప్రతిపాదించింది. దీనివల్ల ఈ ప్రాణులకు రక్షణ కలుగుతుందని,ప్రపంచవ్యాప్తంగా సాగుతున్న వేట, అక్రమ రవాణా తగ్గుతుందని భారతదేశం పేర్కొంది.
డీజీఎఫ్ మరియు ఎస్ఎస్ నేతృత్వంలోని భారతీయ ప్రతినిధి బృందం CITES లో అంతరించిపోతున్న జంతుజాలం మరియు వృక్షజాలం వాణిజ్యం మరియు పరిరక్షణకు సంబంధించిన సమావేశంలో అన్ని జాబితాల్లో చేర్చబడిన వివిధ అంశలపై చర్చలు జరుపుతోంది.
నేపధ్యం:
కాప్ లో జరుగుతున్న CITES సమావేశాన్ని ప్రపంచ వన్యప్రాణుల సమావేశం అని కూడా పిలుస్తారు, CITESపై మొత్తం 184 దేశాలు సంతకాలు చేశాయి. సమావేశానికి హాజరు కావడానికి, ప్రతిపాదనలను ముందుకు తెచ్చేందుకు మరియు అన్ని నిర్ణయాలపై ఓటు వేయడానికి హక్కును కలిగి ఉంటాయి. సొరచేపలు, సరీసృపాలు, హిప్పోలు, పాటల పక్షులు, ఖడ్గమృగాలు, 200 వృక్ష జాతులు, ఆర్కిడ్లు, ఏనుగులు, తాబేళ్లు ఆధారిత అంతర్జాతీయ వాణిజ్యంపై నిబంధనలను ప్రభావితం చేసే 52 ప్రతిపాదనలను ఇప్పటికే సభ్య దేశాలు ప్రతిపాదించాయి.
(Visitor Counter : 176
ప్రధాన మంత్రి కార్యాలయం
తెలుగు సూపర్ స్టార్ కృష్ణ గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
తెలుగు సూపర్ స్టార్ కృష్ణ గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. కృష్ణ గారి మరణం సినిమా జగతి కి మరియు వినోద ప్రపంచాని కి ఒక పెద్ద లోటు అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘కృష్ణ గారు తన వైవిధ్యపూర్ణమైనటువంటి నటన తోను, ఉత్సాహభరితమైనటువంటి వ్యక్తిత్వం తోను ప్రజల హృదయాల ను గెలుచుకొన్న ఒక ప్రసిద్ధుడైన సూపర్ స్టార్. ఆయన మరణం సినిమా జగతి కి మరియు వినోద ప్రపంచాని కి భారీ లోటు. ఈ వేళ లో @urstrulyMahesh కు మరియు ఆయన యావత్తు కుటుంబాని కి కలిగిన దు:ఖం లో నేను సైతం పాలుపంచుకొంటున్నాను. ఓం శాంతి.’’ అని పేర్కొన్నారు.
ప్రధాన మంత్రి కార్యాలయం
ఇరాన్ అధ్యక్షుడి తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ యుఎన్జిఎ 74వ సమావేశం సందర్భం గా ఇస్లామిక్ రిపబ్లిక్ ఆఫ్ ఇరాన్ అధ్యక్షుడు డాక్టర్ హసన్ రూహానీ తో ఈ రోజు న ప్రత్యేకం గా సమావేశమయ్యారు. నేతలు ఇరువురూ ద్వైపాక్షిక సంబంధాల ను గురించి చర్చించడంతో పాటు పరస్పర హితం ముడిపడిన ప్రాంతీయ పరిణామాలు మరియు ప్రపంచ పరిణామాల పై వారి అభిప్రాయాల ను ఒకరి తో మరొకరు వెల్లడించుకొన్నారు.
ఇరాన్ కు, భారతదేశాని కి ప్రాచీన నాగరకతపరమైన బంధాలు ఉన్నాయని, 2015వ సంవత్సరం లో ఉఫా లో వారి తొలి సమావేశం నాటి నుండి ద్వైపాక్షిక సంబంధాల లో చోటు చేసుకొన్న పురోగతి ని ఉభయులూ సకారాత్మక రీతి న అవలోకించారు. ప్రత్యేకించి చాబహార్ నౌకాశ్రయం కార్యకలాపాలు ఆరంభం అయిన సంగతి ని వారు పరిగణన లోకి తీసుకొని, అది అఫ్గానిస్తాన్ మరియు మధ్య ఆసియా ప్రాంతం లో కు ఒక ముఖద్వారం వలె ఉందని పేర్కొన్నారు.
భారతదేశానికి గల్ఫ్ ప్రాంతం కీలక ప్రాముఖ్యం కలిగినటువంటిదని, ఆ ప్రాంతం యొక్క శాంతి, భద్రత మరియు స్థిరత్వం ల పరిరక్షణే ధ్యేయంగా దౌత్యం, సంభాషణలు మరియు విశ్వాస ప్రోత్సాహక చర్యల కు ప్రాధాన్యాన్ని కట్టబెట్టడాన్ని భారతదేశం సమర్ధిస్తుందని ప్రధాన మంత్రి పునరుద్ఘాటించారు.
దౌత్య సంబంధాలు ఏర్పడిన నేపథ్యానికి సూచకం గా 70వ వార్షికోత్సవాన్ని 2020వ సంవత్సరం లో జరపాలన్న విషయమై ఇరు పక్షాలు అంగీకరించాయి.(Visitor Counter : 116
ప్రధాన మంత్రి కార్యాలయం
ఈశాన్యంలో ఎందరో గొప్ప వ్యక్తులు.. మరెన్నో సుందర ప్రదేశాలు: ప్రధాని
ఈశాన్య భారత రాష్ట్రాల ప్రజలకు అనేక ప్రయోజనాలు కల్పించే అభివృద్ధి పనుల వేగాన్ని పెంచుతున్నామని ప్రధానమంత్రి తెలిపారు.
ఈ మేరకు ఓ పౌరుడి ట్వీట్పై పంపిన స్పందన సందేశంలో:
“ఈశాన్య భారతంలో ఎందరో గొప్ప వ్యక్తులు.. మరెన్నో సుందర ప్రదేశాలు ఉన్నాయి. అభివృద్ధిలో పెరిగిన వేగం అక్కడి ప్రజలకు బహుళ ప్రయోజనాలు కల్పిస్తోంది” అని ప్రధాని పేర్కొన్నారు.
(
ఈశాన్య ప్రాంత అభివృద్ధి మంత్రిత్వ శాఖ
ఆర్థిక వ్యవహారాల కేబినెట్ కమిటీ 
ఈశాన్య ప్రాంతీయ వ్యవసాయ మార్కెటింగ్ కార్పొరేషన్ లిమిటెడ్ పునరుద్ధరణకు ఆమోదం తెలిపిన - కేంద్ర మంత్రిమండలి
77.45 కోట్ల రూపాయలతో పునరుద్ధరణ ప్యాకేజీ 
ఈశాన్య ప్రాంత రైతులకు వారి ఉత్పత్తులకు గిట్టుబాటు ధర కల్పించడంలో ఈ చర్య సహాయపడుతుంది
దాదాపు 33,000 మందికి ప్రత్యక్షంగా లేదా పరోక్షంగా ఉపాధి లభిస్తుంది
ప్రధానమంత్రి అధ్యక్షతన సమావేశమైన ఆర్థిక వ్యవహారాల కేబినెట్ కమిటీ , ఈశాన్య ప్రాంత అభివృద్ధి మంత్రిత్వ శాఖ  పరిపాలనా నియంత్రణలో ఉన్న కేంద్ర ప్రభుత్వ రంగ సంస్థ, ఈశాన్య ప్రాంత వ్యవసాయ మార్కెటింగ్ కార్పొరేషన్ లిమిటెడ్  పునరుద్ధరణ కోసం, 77.45 కోట్ల రూపాయల  పునరుద్ధరణ ప్యాకేజీని ఆమోదించింది.
ప్రయోజనాలు:
పునరుద్ధరణ ప్యాకేజీ అమలు తో, ఈశాన్య ప్రాంత రైతుల ఉత్పత్తులకు గిట్టుబాటు ధర లభిస్తుంది.
జి.ఐ. ఉత్పత్తుల నమోదు మొదలైన, వివిధ కార్యక్రమాల్లో పాల్గొనడం ద్వారా , ప్రపంచ మార్కెట్లో ఈశాన్య ప్రాంత రైతుల ఉత్పత్తులను ప్రోత్సహించడానికి వీలుగా, రైతులకు మెరుగైన వ్యవసాయ సౌకర్యాలు అందించడం, క్లస్టర్ల లోని రైతులకు శిక్షణ, సేంద్రీయ విత్తనాలు, ఎరువులు, పంట కోతల అనంతరం రైతులకు సౌకర్యాలు అందించడం వంటి అనేక వినూత్న ప్రణాళికలను అమలు చేయడానికి వీలుగా, ఈశాన్య ప్రాంత వ్యవసాయ మార్కెటింగ్ కార్పొరేషన్ లిమిటెడ్  కి పునరుద్ధరణ ప్యాకేజీ సహాయపడుతుంది.
స్వచ్చంద పదవీ విరమణ, ఇతర వ్యయ తగ్గింపు చర్యల ఫలితంగా కార్పొరేషన్ ఆదాయం పెరుగుతుంది, ఇతర ఖర్చులు తగ్గుతాయి, నిరంతర ప్రాతిపదికన కార్పొరేషన్ లాభాలను ఆర్జించడం ప్రారంభించడంతో పాటు, భారత ప్రభుత్వ రుణాలపై ఆధారపడటం కూడా నిలిచిపోతుంది.
ఉపాధి కల్పన సామర్ధ్యం:
ఎన్.ఈ.ఆర్.ఏ.ఎం.ఏ.సి. పునరుద్ధరణ ప్యాకేజీ అమలైన తర్వాత, వ్యవసాయ రంగం, ప్రాజెక్టులు, ఈవెంట్ ల నిర్వహణ, లాజిస్టిక్స్, సార్టింగ్, గ్రేడింగ్, విలువ జోడింపు, వ్యవస్థాపకత, మార్కెటింగ్ వంటి రంగాలలో ప్రత్యక్షంగా, పరోక్షంగా ఉపాధి లభిస్తుంది. దాదాపు 33,000 మందికి వీటి ద్వారా ఉపాధి లభిస్తుందని భావిస్తున్నారు.
లక్ష్యాలు:
ప్రపంచ మార్కెట్లో ఈశాన్య ప్రాంత రైతుల ఉత్పత్తులను ప్రోత్సహించడానికి వీలుగా, ఈవెంట్లలో పాల్గొనడం, జి.ఐ.  ఉత్పత్తులు నమోదు చేయడం మొదలైన కార్యక్రమాలు అమలు చేసి, ఎఫ్.పి.ఓ. లతో పాటు ఇతర సాగుదారులను ప్రోత్సహించడం వంటి వివిధ వినూత్న ప్రణాళికలను అమలు చేయడం ద్వారా, మెరుగైన వ్యవసాయ సౌకర్యాలు, క్లస్టర్లలో రైతులకు శిక్షణ, సేంద్రియ విత్తనాలు, ఎరువులు, పంట కోతల అనంతర సౌకర్యాలు వంటివి అమలుచేయడానికి, పునరుద్ధరణ ప్యాకేజీ, ఎన్.ఈ.ఆర్.ఏ.ఎం.ఏ.సి. కి సహాయపడుతుంది.
వీటితో పాటు, ప్రధానమంత్రి కిసాన్ సంపద యోజన, ఆత్మ నిర్భర్ భారత్, కృషి ఉడాన్, కిసాన్ రైల్, వ్యవసాయ మౌలిక సదుపాయాల నిధి వంటి ఇతర భారత ప్రభుత్వ పథకాలను సద్వినియోగం చేసుకోవడం ద్వారా, వెదురు తోటల పెంపకం, తేనెటీగల పెంపకం, ఇ-కామర్స్ ద్వారా అమ్మకాలపై దృష్టి పెట్టడం జరుగుతోంది. అదేవిధంగా, అధిక విలువ కలిగిన సేంద్రీయ పంటల సాగులో పాలుపంచుకునే రైతులు, పారిశ్రామికవేత్తల భాగస్వామ్యంతో, "ఎం.ఈ. ఫ్రెష్" మరియు "ఓ.ఎన్.ఈ."  వంటి స్వంత ఉత్పత్తుల విక్రయ కేంద్రాల ఏర్పాటు విధానం కింద, నాఫెడ్, ట్రైఫెడ్ మొదలైన వాటి ద్వారా, చిల్లర దుకాణాలు ప్రారంభించడం వంటి కార్యక్రమాల అమలు ప్రక్రియ కూడా చురుకుగా సాగుతోంది.
పునరుద్ధరణ ప్యాకేజీని అమలు చేయడం వల్ల, వ్యవసాయ రంగం, ప్రాజెక్టులు, కార్యక్రమాల నిర్వహణ, లాజిస్టిక్స్, సార్టింగ్, గ్రేడింగ్, విలువ జోడింపు, వ్యవస్థాపకత, మార్కెటింగ్ రంగాలలో ప్రత్యక్షంగా, పరోక్షంగా ఉపాధి లభిస్తుంది.
జి.ఐ. ట్యాగింగ్ తో పాటు దేశ విదేశాల్లోని పలు ప్రాంతాల్లో ఈశాన్య ప్రాంత సేంద్రీయ ఉత్పత్తుల మార్కెటింగ్, ఈ ఉత్పత్తుల ఎగుమతులను పెంపొందించి, ఈశాన్య ప్రాంత రైతుల ఆర్థిక స్థితిని మెరుగుపరుస్తాయి.
రక్షణ మంత్రిత్వ శాఖ
సలహాలను ఆహ్వానించడానికి గాను పబ్లిక్ డొమైన్లో 'డిఫెన్స్ అక్విజిషన్ ప్రొసీజర్ 2020న రెండో ముసాయిదా
'డిఫెన్స్ అక్విజిషన్ ప్రొసీజర్  2020' అని పేరు పెట్టబడిన డిఫెన్స్ ప్రొక్యూర్మెంట్ ప్రొసీజర్  2020 యొక్క రెండవ ముసాయిదాపై వివిధ భాగస్వామ్య పక్షాల వారు సాధారణ ప్రజానీకం నుండి రక్షణ మంత్రిత్వ శాఖ
 సలహాలు / వ్యాఖ్యలను ఆహ్వానించింది. ఇందుకోసం ముసాయిదాను తన వెబ్సైట్
లో అప్లోడ్ చేసింది. తొలత ఏప్రిల్ 17, 2020 నాటికి ముసాయిదాపై వివిధ వాటాదారుల నుండి వ్యాఖ్యలు / సిఫార్సులు / సలహాలు ఆహ్వానిస్తూ ఎంఓడీ వెబ్సైట్లో డీపీపీ హోస్ట్ చేసింది. తరువాత ఆఖరి గడువును ఈ ఏడాది మే 8వ తేదీ వరకు పొడిగింది. అప్పటి నుండి, వివిధ వాటాదారులు, సేవలు, పరిశ్రమల వారి నుండి 10,000 పేజీలకు పైగా సూచనలు వచ్చాయి. వివిధ ఏజెన్సీల నుండి వచ్చిన ఈ వ్యాఖ్యల యొక్క విశ్లేషణ తరువాత, ఆయా పక్షాల వారి ఖచ్చితమైన ఆందోళనలను అర్థం చేసుకోవడానికి వ్యక్తిగతంగా మరియు వెబ్ సమావేశాల ద్వారా అన్ని వర్గాల వాటాదారుల యొక్క మొత్తం స్పెక్ట్రమ్తో నిర్దిష్ట పరస్పర చర్యలు జరిగాయి. సవరించిన రెండవ ముసాయిదాను ‘ఆత్మనిర్భర్ భారత్ అభియాన్’ లో భాగంగా ప్రకటించిన రక్షణ సంస్కరణల సిద్ధాంతాలచే నడిచే సమీక్ష కమిటీ ఖరారు చేసింది. దీనిని ప్రజాక్షేత్రంలో ఉంచారు. ఆగస్టు 10, 2020 నాటికి సవరించిన ముసాయిదాపై నిర్దిష్ట వ్యాఖ్యలు మరోసారి అభ్యర్థించారు.
నౌకారవాణా మంత్రిత్వ శాఖ
నమామి గంగే కార్యక్రమం కింద బీహార్, గోపాల్గంజ్లో రూ. 6.62 కోట్ల వ్యయంతో నారాయణి నది ఒడ్డున చేపట్టిన అభివృద్ధి పనులు
నమామి గంగె కార్యక్రమం కింద బీహార్లోని గోపాల్గంజ్ జిల్లాలోని నారాయణి నది ఒడ్డు అభివృద్ధిని చేపట్టి, మొత్తం రూ.. 6.62 కోట్ల వ్యయంతో రెండు ఘాట్లను నిర్మించడం జరిగింది.
జాతీయ జలమార్గాల చట్టం, 2016 కింద దేశవ్యాప్తంగా 111 జాతీయ జలమార్గాలతో పాటు గండక్ నది ని భజసొలాటా బ్యారేజ్ నుంచి గండక్, హైపూర్ వద్ద గంగా నది సంగమం వరకు జాతీయ జలమార్గం -37 గా ప్రకటించారు.
గండక్ నది అధ్యయన నివేదికలలోని విషయాల ఆధారంగా, ఈ జలమార్గం షిప్పింగ్, ఓడప్రయాణానికి అనువుగా ఉన్నట్టు కనుగొన్నారు. అయితే, సంభావ్య రవాణా సరుకు అందుబాటులో లేకపోవడం, ఎన్డబ్ల్యు-37 మీదుగా ఉన్న నిర్మాణం - అంటే రేవా ఘాట్ బ్రిడ్జి కారణంగా, ఓడప్రయాణం/ వెర్టికల్ క్లియరెన్స్ వల్ల తక్కువగా ఉండడంతో, గండక్ నది  పై చేపట్టిన అభివృద్ధి కార్యక్రమాలను నిలుపదల చేయడం జరిగింది.
ఈ సమాచారాన్ని, కేంద్ర ఓడరేవులు, షిప్పింగ్, జలమార్గాల శాఖ మంత్రి శ్రీ సర్బానంద సోనొవాల్ లోక్సభలో లిఖితపూర్వక సమాధానం రూపంలో వెల్లడించారు.
భారత పోటీ ప్రోత్సాహక సంఘం
ఎన్ఎస్పిఐఆర్ఎ మేనేజ్మెంట్ సర్వీసెస్ ప్రైవేట్ లిమిటెడ్లోని మూలధన వాటాను మిస్టర్ పునీత్ కోతప, శ్రీమతి పొంగూరు సింధూరా, శ్రీమతి పొంగూరు శరణి కొనుగోలు చేయటానికి ఆమోదాన్ని తెలిపిన కాంపిటీషన్ కమిషన్ ఆఫ్ ఇండియా 
కాంపిటీషన్ యాక్ట్, 2002లోని సెక్షన్ 31  కింద ఎన్ఎస్పిఐఆర్ఎ మేనేజ్మెంట్ సర్వీసెస్ ప్రైవేట్ లిమిటెడ్లోని మూలధన వాటాను మిస్టర్ పునీత్ కోతప, శ్రీమతి పొంగూరు సింధూరా, శ్రీమతి పొంగూరు శరణి కొనుగోలు చేయటానికి కాంపిటీషన్ కమిషన్ ఆఫ్ ఇండియా  ఆమోదాన్ని తెలిపింది.
ఎన్ఎస్పిఐఆర్ఎ మేనేజ్మెంట్ సర్వీసెస్ ప్రైవేట్ లిమిటెడ్ లోని మొత్తం జారీ చేసిన, వాటా పెట్టుడిని పూర్తిగా చెల్లించిన లోని , బివిలో పెట్టుబడులు కలిగిన ఎన్హెచ్పిఇఎ మినెర్వా నుంచి 18.23%న్నికొనుగోలు చేసేందుకు,  లక్ష్యిత సంస్థ మొత్తం జారీ చేసిన, కొనుగోలు చేసిన వాటా మూలధనం  ఆధారంగా బన్యాన్ ట్రీ గ్రోత్ కాపిటల్ II, ఎల్ఎల్సి  నుంచి మిస్టర్ పునీత్ కొతపా, శ్రీమతి పొంగురూ సింధూరా, శ్రీమతి పొంగూరు శరణి  కొనుగోలుకు సంబంధించిన ప్రతిపాదిత కలయికకు సంబంధించింది.
కొనుగోలుదారులు
లక్ష్యిత సంస్థలో ప్రస్తుతం కొనుగోలుదారులు సమిష్టిగా 79.48% వాటాలను కలిగి ఉన్నారు. లక్ష్యిత సంస్థకు మిస్టర్ పునీత్ కొతప మేనేజింగ్ డైరెక్టర్ కాగా, పి. సింధూర డైరెక్టర్. వారు లక్ష్యిత సంస్థ ప్రమోటర్లు. కాగా, శ్రీమతి శరణి లక్ష్యిత సంస్థలో  25.83% వాటాలను కలిగి ఉన్నారు.
ఎన్ఎస్పిఐఆర్ఎ
విద్యా సంస్టతలకు, ప్రధానంగా నారాయణ గ్రూప్ , నారాయణ ఎడ్యుకేషన్ ట్రస్టు, నారాయణ ఎడ్యుకేషనల్ ట్రస్ట్)కు మేనేజ్మెంట్ సేవలను అందించే లక్ష్యంతో 2013లో ఏర్పాటు చేసిన మేనేజ్మెంట్ సేవలను అందించే సంస్థ ఎన్ఎస్పిఐఆర్ఎ. ఈ మేనేజ్మెంట్ సేవలలో పాలనా మద్దతు, కంటెంట్ డెవలప్మెంట్ , పరీక్షలు, ప్రవేశాలు, మౌలిక సదుపాయాల నిర్వహణ, ఐటి పరిష్కారాలు, హౌజ్కీపింగ్, భద్రత, ఆస్తులను అద్దెకు ఇవ్వడం, లీజుకు ఇవ్వడం చేయడం వంటి సేవలను ఎన్ఎస్పిఐఆర్ఎ అందిస్తుంది.
సిసిఐ వివరణాత్మక ఉత్తర్వులు త్వరలో వెలువడనున్నాయి.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
2022 లో చేపట్టే కార్యక్రమాలను చర్చించిన బ్రిక్స్ స్టీరింగ్ కమిటీ 2022 లో అయిదు కార్యక్రమాలకు ఆతిధ్యం ఇవ్వనున్న భారతదేశం
2022 లో భారతదేశంలో అయిదు బ్రిక్స్ సమావేశాలు జరగనున్నాయి. భారతదేశంలో అంకుర సంస్థల వేదిక ,ఇంధనశక్తిపై వర్కింగ్ గ్రూపుల సమావేశాలు, బయోటెక్నాలజీ బయోమెడిసిన్, ఐసీటీ మరియు హై-పెర్ఫార్మెన్స్ కంప్యూటింగ్; స్టెప్  వర్కింగ్ గ్రూప్ సమావేశం తో పాటు బ్రిక్స్ ఇన్నోవేషన్ లాంచ్ప్యాడ్ను మైక్రోసైట్  సమావేశాలకు భారతదేశం ఆతిధ్యం ఇస్తుంది. 2022 జనవరి 17 వ తేదీన జరిగిన బ్రిక్స్ సైన్స్ టెక్నాలజీ ఇన్నోవేషన్  స్టీరింగ్ కమిటీ 15వ సమావేశంలో ఈ నిర్ణయం తీసుకున్నారు.
వర్చువల్ విధానంలో జరిగిన సమావేశంలో 2022 లో నిర్వహించే బ్రిక్స్ సైన్స్ టెక్నాలజీ ఇన్నోవేషన్ కార్యక్రమాలను, వీటివల్ల కలిగే ప్రయోజనాలను విపులంగా చర్చించారు. బ్రిక్స్ అధ్యక్ష భాద్యతలను భారతదేశం నుంచి చైనా స్వీకరించింది. 2022 జనవరి నుంచి బ్రిక్స్ చైర్మన్ గా చైనా వ్యవహరిస్తుంది. ' బ్రిక్స్ భాగస్వామ్య విలువలను ఉన్నత స్థానాలకు తీసుకుని వెళ్లి ప్రపంచ అభివృదిలో నూతన శకానికి నాంది పలకడం' అన్న అంశంపై 2022 లో బ్రిక్స్ దృష్టి సారించి కార్యక్రమాలను అమలు చేస్తుంది. ఈ ఏడాది మంత్రుల స్థాయి సమావేశాలను, బ్రిక్స్ సదస్సు, వివిధ రంగాలకు సంబంధించిన చర్చలు సమావేశాలు జరగనున్నాయి.
బ్రిక్స్ దేశాలకు చెందిన శాస్త్ర మంత్రులు, విదేశీ రాయబార కార్యాలయాల ప్రతినిధులు బ్రిక్స్ సైన్స్ టెక్నాలజీ ఇన్నోవేషన్  సమావేశంలో పాల్గొన్నారు. శాస్త్ర సాంకేతిక మంత్రిత్వ శాఖ సలహాదారు, అంతర్జాతీయ సహకారం అధిపతి శ్రీ సంజీవ్ కుమార్ వర్సనే నాయకత్వంలో భారత బృందం సమావేశంలో పాల్గొంది.
ఈ ఏడాది చేపట్టి, అమలు చేసే కార్యక్రమాలపై చైనా బృందం సంక్షిప్తంగా వర్చువల్ విధానంలో వివరించింది. బ్రిక్స్ యువ శాస్త్రవేత్తల శిఖరాగ్ర సదస్సు, వివిధ అంశాలపై సదస్సులు, సీనియర్ అధికారులు, మంత్రుల స్థాయి సమావేశంలో ఈ ఏడాది నిర్వహించాలని చైనా ప్రతిపాదించింది. ఈ ఏడాది బ్రిక్స్ నిర్వహించనున్న 25 కార్యక్రమాల్లో అయిదు కార్యక్రమాలు భారతదేశంలో జరుగుతాయి. పరిశ్రమలు, అంతర్గత వాణిజ్య ప్రోత్సాహక మంత్రిత్వ శాఖ ఆధ్వర్యంలో బ్రిక్స్ అంకుర సంస్థల వేదిక, మరియు ఇన్నోవేషన్ నాలెడ్జ్ హబ్ సమావేశాలు జరుగుతాయి. బ్రిక్స్ యువ శాస్త్రవేత్తల శిఖరాగ్ర సమావేశం వర్చువల్ విధానంలో జరుగుతుంది. కర్బన ఉద్గారాల తగ్గింపు, బయో మెడిసిన్, కృత్రిమ మేధస్సు, మెటీరియల్ సైన్స్, ఆధునిక వ్యవసాయం లాంటి అంశాలపై శిఖరాగ్ర సదస్సు జరిగే అవకాశాలు ఉన్నాయి.
2022 సెప్టెంబర్ నెలలో శాస్త్ర సాంకేతిక మంత్రుల స్థాయి సమావేశాలను, సీనియర్ అధికారుల సమావేశాలను నిర్వహిస్తామని చైనా ప్రతినిధి వర్గం తెలిపింది. ఓపెన్, ఇన్క్లూజివ్ మరియు షేర్డ్ సైన్స్, టెక్నాలజీ మరియు ఆవిష్కరణలు ప్రోత్సాహం అంశాలపై ఈ సమావేశాలు జరుగుతాయి. మంత్రుల స్థాయి సమావేశంలో భాగంగా బ్రిక్స్ ఫ్రేమ్వర్క్ ప్రోగ్రామ్  కింద మద్దతు పొంది విజయవంతమైన ప్రాజెక్ట్ల వివరాలతో ఒక ప్రదర్శనను నిర్వహించడం జరుగుతుంది.
బ్రిక్స్ నిర్వహించే శాస్త్రీయ కార్యక్రమాలను చర్చించిన సమావేశం దీనికి సంబంధించి కార్యక్రమాలను ఖరారు చేసింది. సమావేశాలు జరిగే తేదీ, వేదిక, చర్చించే అంశాలపై ఈ నెలాఖరులోగా పూర్తి వివరాలు అందించేందుకు సభ్య దేశాలు అంగీకరించాయి.ఇన్నోవేషన్ మరియు ఎంటర్ప్రెన్యూర్షిప్ పార్టనర్షిప్) వర్కింగ్ గ్రూప్ సమావేశాలు 2022 మార్చి 23,24 తేదీలు, 2022 మే/జూన్ నెలలో అంకుర సంస్థల వేదిక సమావేశాలు నిర్వహించే అవకాశం ఉందని భారతదేశం సూత్రప్రాయంగా తెలిపింది.
విద్యుత్తు మంత్రిత్వ శాఖ
2020-21 ఆర్థిక సంవత్సర లక్ష్యాలకు సంబంధించి కేంద్ర విద్యుత్ శాఖతో ఎన్టీపీసీ ఎంవోయూ
'ఎక్స్లెంట్' రేటింగ్ కింద ఉత్పత్తి లక్ష్యం 340 బీయూ
ఎంవోయూలో భాగంగా, మూలధన వ్యయ లక్ష్యం రూ.21 వేల కోట్లు, ఆదాయం లక్ష్యం రూ.98 వేల కోట్లు
2020-21 ఆర్థిక సంవత్సరానికి కీలక లక్ష్యాలతో, కేంద్ర విద్యుత్ శాఖతో, ఎన్టీపీసీ అవగాహన ఒప్పందం కుదుర్చుకుంది.
'ఎక్స్లెంట్' రేటింగ్ కింద, 340 బీయూ విద్యుదుత్పత్తి, 15 ఎంఎంటీల బొగ్గు ఉత్పత్తి, మూలధన వ్యయం రూ.21 వేల కోట్లు, కార్యకలాపాల ఆదాయం రూ.98 వేల కోట్లను కీలక లక్ష్యాలుగా ఎంవోయూలో పేర్కొన్నారు. ఇతర ఆర్థిక ప్రమాణాలను కూడా ఎంవోయూలో చేర్చారు.
(Visitor Counter : 82
ప్రధాన మంత్రి కార్యాలయం
మే 13 న మధ్య ప్రదేశ్ స్టార్ట్-అప్ కాన్ క్లేవ్ జరిగే సందర్భం లో మధ్య ప్రదేశ్స్టార్ట్-అప్ పాలిసీ ని మొదలుపెట్టనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం మే 13వ తేదీ నాటి రాత్రి 7 గంటల కు ఇందౌరో లో ఏర్పాటయ్యే మధ్య ప్రదేశ్ స్టార్ట్-అప్ కాన్ క్లేవ్ ను ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు. అదే కార్యక్రమం లో మధ్య ప్రదేశ్ స్టార్ట్-అప్ పాలిసీ ని ఆయన మొదలుపెడతారు. స్టార్ట్-అప్ ఇకోసిస్టమ్ కు ప్రోత్సాహాన్ని అందించేదిగా ఉండేటటువంటి ‘మధ్య ప్రదేశ్ స్టార్ట్ -అప్ పోర్టల్’ ను కూడా ప్రధాన మంత్రి ప్రారంభిస్తారు.
స్టార్ట్-అప్ ఇకో సిస్టమ్ కు చెందిన వివిధ వర్గాలు మధ్య ప్రదేశ్ స్టార్ట్-అప్ కాన్ క్లేవ్ లో పాలుపంచుకొంటాయి. అంటే ప్రభుత్వం యొక్క మరియు ప్రైవేటు రంగం యొక్క విధాన రూపకర్తలు, నూతన ఆవిష్కర్త లు, నవ పారిశ్రామికవేత్త లు, విద్య రంగ ప్రముఖులు, ఇన్ వెస్టర్ లు, మార్గదర్శకులు మరియు ఇతర సంబంధిత ప్రముఖులు ఈ కాన్ క్లేవ్ లో పాల్గొంటారన్నమాట. కాన్ క్లేవ్ పురోగమించే క్రమం లో వైవిధ్యభరితమైన సదస్సుల ను నిర్వహించడం జరుగుతుంది. వాటిలో- పరస్పర సంప్రదింపుల సదస్సు కూడా ఒకటి. దీనిలో స్పీడ్ మెంటారింగ్ కు చోటు కల్పిస్తారు. విద్య సంస్థల ప్రముఖుల తో మరియు స్టార్ట్-అప్ రంగ ప్రముఖుల తో స్టార్ట్-అప్స్ భేటీ కి కూడాద అవకాశం కల్పిస్తారు. స్టార్ట్-అప్ ను ప్రారంభించడం ఎలా..?, స్టార్ట్-అప్ లకు విధాన రూపకర్త ల వద్ద నుంచి మార్గదర్శకత్వం; నవ పారిశ్రామికవేత్తల కు ఆర్థిక సహాయాలు అందే మార్గాలను గురించి వివరించే ఒక సదస్సు, అలాగే ఇన్ వెస్టర్ లతో భేటీ అయ్యి వారి మద్ధతు ను పొందడానికి గాను స్టార్ట్-అప్స్ వాటి వాటి ఆలోచనల ను వెల్లడి చేసే సదస్సు తో పాటు గా మధ్య ప్రదేశ్ లో స్టార్ట్-అప్ ఇకోసిస్టమ్ ను ప్రోత్సహించడం కోసం, ఇంకా బ్రాండ్ వేల్యూ ను గురించిన అవగాహన సదస్సు వంటివి కూడా ఉంటాయి. కొత్త కొత్త ఆవిష్కరణల ను గురించి మరియు నూతన ధోరణుల ను గురించి కళ్ళ కు కట్టే ఒక స్టార్ట్-అప్ ఎక్స్ పో ను సమావేశ ప్రాంగణం లో ఏర్పాటు చేయడం జరుగుతుంది.
రక్షణ మంత్రిత్వ శాఖ
భారతీయ ఆర్మీ ఇంజనీర్లు కోవిడ్ పేషెంట్ల కోసం లిక్విడ్ ఆక్సిజన్ను తక్కువ ఒత్తిడి గల ఆక్సిజన్గా మార్చగల వ్యవస్థను కనిపెట్టారు.
కొవిడ్ సెకండ్ వేవ్ వల్ల ఆక్సిజన్ , ఆక్సిజన్ సిలిండర్లకు విపరీతమైన డిమాండు పెరిగింది. క్రయోజెనిక్ ట్యాంకులలో ఆక్సిజన్ ద్రవ రూపంలో రవాణా అవుతుంది. దీనిని ఆక్సిజన్ వాయువుగా మార్చి, రోగుల బెడ్ వద్దకు సరఫరా చేయడం చాలా పెద్ద సమస్య. కొవిడ్ రోగులకు చికిత్స ఇస్తున్న అన్ని ఆస్పత్రులు ఎదుర్కొంటున్న క్లిష్టమైన సవాలు ఇది. ఈ సమస్య పరిష్కారం కోసం మేజర్ జనరల్ సంజయ్ రిహానీ నేతృత్వంలోని భారత ఆర్మీ ఇంజనీర్స్ బృందం చొరవ తీసుకుంది. గ్యాస్ సిలిండర్లను ఉపయోగించకుండా ఆక్సిజన్ లభ్యమయ్యేలా చూడటానికి ఒక ఆవిష్కరణను కనిపెట్టేందుకు ఒక ప్రత్యేక టాస్క్ ఫోర్స్ ఏర్పాటైంది. ఈ కొత్త విధానం వల్ల తరచూ ఆక్సిజన్ సిలిండర్లను రీఫిల్ చేయవలసిన అవసరం ఉండదు.
ఆర్మీ ఇంజనీర్ల బృందం సిఎస్ఐఆర్ & డిఆర్డిఓ అధికారులతో ప్రత్యక్ష సంప్రదింపుల ద్వారా వేపరైజర్లు, పిఆర్విలు , లిక్విడ్ ఆక్సిజన్ సిలిండర్లను ఉపయోగించి వారం రోజుల్లోనే పరిష్కారాన్ని కనిపెట్టింది. కొవిడ్ బెడ్ వద్ద అవసరమైన పీడనం , ఉష్ణోగ్రత వద్ద ద్రవ ఆక్సిజన్ను నిరంతరం ఆక్సిజన్ వాయువుగా మార్చడానికి, ఈ బృందం చిన్న స్వల్ప పీడన ద్రవ ఆక్సిజన్ సిలిండర్ను  ఉపయోగించింది. ప్రత్యేకంగా రూపొందించిన వేపొరైజర్ ద్వారా , నేరుగా ఉపయోగించగల అవుట్లెట్ ప్రెజర్  లీక్ ప్రూఫ్ పైప్లైన్ , ప్రెజర్ వాల్వుల ద్వారా ఆక్సిజన్ గ్యాస్ను అందించారు. ఢిల్లీ కంటోన్మెంట్లోని బేస్ హాస్పిటల్లో రెండు మూడు రోజుల పాటు 40 పడకలకు ఆక్సిజన్ వాయువును రెండు లిక్విడ్ సిలిండర్లతో అందించారు. ఆసుపత్రులలో సాధారణ బదిలీ అవసరాలను తీర్చడానికి ఈ బృందం మొబైల్ వెర్షన్ను కూడా పరీక్షించింది. ఈ వ్యవస్థ ఆర్థికంగా లాభదాయకంగా ఉంటుంది. పైప్లైన్ లేదా సిలిండర్లలో అధిక వాయువు పీడనాన్ని తొలగిస్తుంది.ఇందుకు విద్యుత్ సరఫరా అవసరం లేదు కాబట్టి ఇది సురక్షితం. సంక్లిష్ట సమస్యలకు సరళమైన , ఆచరణాత్మక పరిష్కారాలను తీసుకురావడంలో ఆవిష్కరణలను ప్రోత్సహించడంలో భారత సైన్యం నిబద్ధతకు ఈ ఆవిష్కరణ మరొక ఉదాహరణ. కోవిడ్ –9 తో పోరాడటానికి భారత సైన్యం ఎప్పుడూ సంసిద్ధంగా ఉంటుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఎన్ఎఫ్ఎస్ఏ- డిపార్ట్మెంట్ ఆఫ్ ఫుడ్ & పబ్లిక్ డిస్ట్రిబ్యూషన్ ద్వారా అర్హులైన లబ్దిదారులకు రేషన్ కార్డులను అందించాలన్న లక్ష్యంతో 2013 నుండి ఇప్పటివరకూ 4.39 కోట్ల బోగస్ రేషన్ కార్డులు తొలగించబడ్డాయి.
తొలగించబడిన రేషన్ కార్డుల స్థానంలో నిజమైన అర్హత కలిగిన లబ్ధిదారులకు / కుటుంబాలకు కొత్త రేషన్ కార్డులు క్రమం తప్పకుండా జారీ చేయబడతాయి.
ప్రభుత్వ ప్రయోజనాలను అర్హులైన లబ్దిదారులకు అందించేందుకు టార్గెటెడ్ పబ్లిక్ డిస్ట్రిబ్యూషన్ సిస్టమ్  నిత్యం సాంకేతికంగా ఆధునీకరించబడుతుంది. రేషన్ కార్డులు / లబ్ధిదారుల డేటాబేస్ల డిజిటలైజేషన్, ఆధార్ సీడింగ్, అనర్హమైన / బోగస్ రేషన్ కార్డులను గుర్తించడం ద్వారా దాని కార్యకలాపాలలో పారదర్శకత మరియు సామర్థ్యాన్ని నిత్యం మెరుగుపర్చడం జరుగుతుంది. టెక్నాలజీ ఆధారిత పిడిఎస్ సంస్కరణల్లో భాగంగా డిజిటలైజ్డ్ డేటా ద్వారా నకిలీ, లబ్ధిదారుల వలస / మరణాలను నమోదు చేయడం వల్ల 2013 నుండి 2020 మధ్య కాలంలో దేశంలోని కేంద్ర పాలిత ప్రాంతాలు, రాష్ట్రాల్లోని ప్రభుత్వాలు మొత్తం 4.39 కోట్ల అనర్హమైన / బోగస్ రేషన్ కార్డులను తొలగించాయి.
దాంతో పాటు చట్టప్రకారం ఎన్ఎఫ్ఎస్ఏ ద్వారా రాష్ట్రాలు/కేంద్ర పాలిత ప్రాంతాలకు నిత్యం విడుదలయ్యే కోటా నిర్దారిత లక్ష్యానికి అంటే అర్హులైన లబ్దిదారులకు అందే విధంగా ఇది ఉపయోగపడుతుంది. ఆయా రాష్ట్రాలు/కేంద్రపాలిత ప్రాంతాలకు నిర్దేశించిన పరిమితి మేరకు సరైన అర్హత కలిగిన లబ్ధిదారులు / గృహాలకు ఆ ప్రయోజనం అందించబడుతుంది. అందుకు ఈ వ్యవస్థ ఎంతగానో ఉపయోగపడుతుంది.
2011 జనాభా లెక్కల ప్రకారం 81.35 కోట్ల మందికి అంటే దాదాపు 2/3 వంతు జనాభా టార్గెటెడ్ పబ్లిక్ డిస్ట్రిబ్యూషన్ సిస్టమ్  ద్వారా అధిక సబ్సిడీకి ఆహార ధాన్యాలను ఎన్ఎఫ్ఎస్ఎ అందిస్తోంది. ఈ వ్యవస్థ ద్వారా దేశంలో 80 కోట్లకు పైగా ప్రజలు ఆహార ధాన్యాలు లను అధిక రాయితీతో కేజీ 3 రూపాయలు, 2 రూపాయలు, ఒక రూపాయికి నెలవారీగా పొందగలుగుతున్నారు.